Der er noget om snakken, der er sjovest på Bakken!

Bakken byder på sjove forlystelser for alle aldre, og der er hele 31 at vælge imellem - lige fra karruseller og Thrill Rides til rutschebaner, så uanset om du er stor eller lille, kan du få sus i maven.

Her er rutsjebaner, karruseller, faldtårne, radiobiler, vandrutschebaner, pariserhjul og meget mere, så du kan være sikker på, at der er sjovest på Bakken. Udover de kørende forlystelser, er her også masser af spil, så der er noget for alle aldre og lyster.

Den gamle Rutschebane

Bakkens ubetinget mest populære forlystelse er den gamle Rutschebane, der stod færdig d. 16. maj 1932. Rutchebanen er bygget af træ, og den er 852 meter lang. Det højeste punkt er 22 meter og ned af den højeste bakke når farten helt op på 75 km/t. Turen varer gennemsnitlig 2 minutter og 30 sekunder. Er du til vind i håret og sus i maven, er Rutschebanen lige en forlystelse for dig!

Turbånd til alle Bakkens forlystelser

Turbånd giver adgang til alle forlystelser på Bakken – hele dagen! Dog max. 10 ture pr. forlystelse! Med et turbånd er det nemt og hurtigt at prøve alle de sjove forlystelser uden at tænke på kontanter eller billetter. Turbåndet koster 279 kr. ved køb på Bakken. Melder du dig ind i MitBakken og køber online i Bakkens webshop, kan du spare op til 50 kr. pr. turbånd. Køb turbånd her.

Åbningsdage

Bakken åbner fredag den 29. maj. Se alle vores åbningstider og find en dag, hvor du skal besøge Dyrehavsbakken.

NYT: Efterår og Jul på Bakken

Nu har du mulighed for at lægge vejen forbi verdens ældste forlystelsespark i efterårsferien og juleperioden! Gå på opdagelse i den store halmballelabyrint, oplev underholdning med Ramasjang, kom i julestemning og spis en herlig julefrokost på en af vores hyggelige restauranter! Der er noget om snakken - Efterår og Jul er hyggeligst på Bakken.